«№7 орта мектебі» КММ

**« МЕН ТАҢДАҒАН ЖОЛ»**

Рудный қаласы

2015-2016 оқу жылы

Тақырып: **«МЕН ТАҢДАҒАН ЖОЛ»**

***Мақсаты:*** оқушылардың білім шыңына талпынуда бойларында қандай қасиеттер болу керек, неге бейімделу керектігі жайлы ойларын білу, ой бөлісу;жеке басының сапалық қасиеттерін арттырып, кәсіптік бағдар бере отырып, өзін өзі тану аумағын кеңейту.

**ЖАНДҮНИЕҢІЗДІҢ ЖАРЫҒЫ (топтарға бөлу)**

Төмендегі суреттерге қарап, өзіңізге көбірек ұнайтын жарық көзін таңдаңыз. Одан кейін мәтінді оқып, сіздің таңдауыңыздың нені білдіретінін белгейсіз.

**СІЗ ТАҢДАҒАН ЖАРЫҚ КӨЗІ – ІШКІ ӘЛЕМІҢІЗДІҢ КӨРІНІСІ:**

**МАЙШАМ (СВЕЧА)**

Ерекше сезімтал, нәзік жанды. Сонымен қатар кез келген уақытта жанындағы адамға қол ұшын созып, көмек көрсетуге дайын туратын мейірімді жан. Жүзінен айрықша жылылық байқалады. Шулы ортаны, көзге түскенді қаламайды, керісінше, оның орнына тек жақын адамдарымен ғана дастарқан басында жиналғанды ұнатады. Оның үйіне қонақ көп келеді, өйткені бұл адам жылы қабақ танытып, үйіне келген адамды романтикалық күйге бөлей алады. Оның жандүниесі тым нәзік, сондықтан бәрін жүрекке жақын қабылдайды. Тез өкпелеп қалады. Оған қамқор бола алатын сезімтал жан ғана жақсы жар бола алады.

**ТҮРЛІ-ТҮРЛІ ОТ (ФЕЙЕРВЕРК)**

Балалығы басым. Сондықтан көбіне өмірінде орын алып жатқан жайттарға салмақты көзқараспен қарай алмайды. Жалпы, өмірге қуана білетін жан. Күш-қуаты жоғары болып келеді және үнемі көзге түсіп, айналасындарға барлық қабілет-дарындарын аша түсуге ұмтылады. Оның жүрген жерінің бәрі – мейрам! Өзінің де, өзгенің де көңілін көтеруді біледі. Бірақ өзіне немқұрайлық танытқан адамды қас ретінде қабылдап, дұшпандарының қатарына қосып қояды.

**КҮН (ДНЕВНОЙ СВЕТ, СОЛНЦЕ)**

Ол – жан жағына нұр шашып жүруге жаралған жан. Өзі тек биіктен көрінгенді ұнатады және жанындағы адамдардан да соны талап етеді. Кейде қоршаған ортасына аса тәкаппар болып көрінеді. Себебі, ол адамдардың өзіне алыстан тамсанғанын қалайды. Кез келген адаммен тіл табысып, жақын араласа бермейді. Кекшіл емес, бірақ өзін ренжіткен адамды аямайды. Ал таңдаған жарынан оның да өзі сияқты күн шуағындай жан-жағына сәуле шашып жүруін талап етеді. Яғни, қай жағынан болмасын, өзінен төмен жанмен ешқашан бас қоспайды.

**ҮСТЕЛ ШАМЫ (НАСТОЛЬНАЯ ЛАМПА)**

Интеллектуалдық деңгейі жоғары. Сол себепті кез келген тақырыпта әңгіме қозғай алады. Адамдар онымен сөйлесуге құмар. Тіпті, энциклопедиялық білімімен жұртты таңғалдырып жүреді. Өмірінің бірін тәртіпке құруға ұмтылады. Бойынан қызықандылық байқалмайды, керісінше, кез келген мәселеге салқынқанды көзқараспен қарауға тырысады. Бірақ кейде өзінің осындай аса салмақты мінезінен опық жейтін кездері де болады. Адамдармен тез табысып кету үшін ашықтық жетіспейтін сияқты. Бір жақсы қасиеті – кеңес сұраған адамға кез келген мәселеде ақыл бере алады. Жалпы, жақсы дос бола алатын жан болып табылады.

**ТЕРЕЗЕДЕГІ ЖАРЫҚ (СВЕТ В ОКНЕ)**

Қарым-қатынас орнатудың, адам адамдармен еркін аралусыдың шебері. Әдетте оның достары өте көп болады. Қай жерде болмасын, таныс арттырып жүруді мақсат етеді және бір көрген адаммен тез тіл табысып кете алады. Жақсы бір қасиеті – жанындағы адамға қамқор бола біледі. Ал басты кемшіліктерінің бірі – көп маңызды нәрсеге атүсті қарайды. Бірақ мейірімділігі шексіз. Достарының бәріне қамқор болуға дайын тұратын ерекше мейірбан жан.

**АЛАУ (ПЛАМЯ)**

Қарапайым әрі табиғи мінезді. Жасандылық оған мүлде тән емес. Тіпті, танымал болып жатса да, «жұлдыз ауруына» ешқашан шалдықпайды. Керісінше, әр түрлі адамдармен араласқанды ұнатады. Адамның сыртқы келбетін немесе лауазымын емес, ең алдымен жандүниесін, ішкі қасиеттерін жоғары бағалайды. Сонымен қатар, романтикалығы басым. Сондықтан адамдар онымен араласуға құмар келеді.

**КАМИН**

Жауапкершілігі жоғары тұлға. Көбіне түздің емес, үйдің адамы. Отбасы ол үшін бірінші орында турады. Жарының, балаларының қамын жасап, көбіне өзінің де қажеттіліктері жайлы ұмытып кетеді. Орынсыз әрі дөреке сөйлейтін адамдарды жек көреді, ондайлармен мүлде араласа алмайды. Үй шаруасымен айналасу – оның сүйікті ісі. Бір сөзбен, бар өмірін балаларының тәрбиесіне арнайтын жан.

**ГҮЛ ТІЗБЕК (ГИРЛЯНДА)**

Бұл – нағыз сиқыршы. Өзінің оптимистік ұстанымымен кез келген адамның өмірге деген құлшынысын арттыра алады. Адамдардың бәріне көтеріңкі кқңіл-күй сыйлауға әзір туратын ерекше көңілді жан. Ол, сонымен қатар, сиқырға, таңғажайыпқа, тылсым дүниелерге сенеді. Жандүниесі қашанда мереке, дұманды аңсп тұрады. Бірақ сонысына қарап әдетте адамдар оған күмәнмен қарап, сенім арта бермейді. Сол себепті достары да шектеулі болады. Бір жақсы қасиеті – ешкімге кек сақтай алмайды.

**БЕЙНЕБАЯН «Болашақ мамандық»**

* Талқылау (сұрақтар)

**АЛ,СЕН КІМСІҢ?**

* Болашақта кім болғың келеді?
* Қандай мамандықты таңдайсың?
* Не үшін таңдадың?
* Таңдайтын мамандығың саған ұнай ма?

 **САУАЛНАМА** «**Сенің кәсіби ой-ниетің»**

1. **9-сыныпты бітірген соң не істемексің?**

а. 10-сыныпта

ә. кәсіптік техникалық мектепте оқимын

б. колледжде оқимын

в. жұмыс істеймін

**2. Ата-анаң 9-сыныпты бітірген соң не істе деп кеңес беруде?**

а. 10-сыныпта

ә. кәсіптік техникалық мектепте

б. колледжде оқуды ұсынады

в. жұмыс істеуді ұсынады

**3. Таңдаған мамандығыңның мазмұны,оқу және жұмыс шарттары туралы білесің бе?**

а. хабарым жоқ

ә. аз ғана хабардармын

б. қажеттің бәрін білемін

**4. Таңдаған мамандығыңның адамға қояр талаптары туралы білесің бе?**

а. хабарым жоқ

ә. аз ғана хабардармын

б. қажеттің бәрін білемін

**5. Таңдаған мамандығыңа қажет болатын жеке қасиеттеріңді,қабілеттеріңді,икемділіктеріңді қалай дамытасың?**

а. мүлдем дамытпаймын

ә. қосымша білім алу арқылы дамытамын

б. өз бетіммен білім ала отырып дамытамын

**6. Өзіңнің кәсіби ой-ниетіңді іске асыра аламын деп ойлайсың ба? Оған не кедергі бола алады?**

а. иә,жүзеге асыра аламын

ә. оқуда қиындықтар бар

б. материалдық проблемалар

в. отбасылық жайттар

г. жоқ,жүзеге асыра алмаймын

**7. Негізгі жоспарыңды іске асыра алмаған жағдайда қолданатын қосалқы жоспарың бар ма?**

а. иә

ә. жоқ.

**«МАМАНДЫҚТЫ ТАП» ойыны**.

 Тренингке қатысушыларға карточкаларға жазылған мамандықтар таратылады, ал олар сол мамандықтарды ыммен көрсетуге тырысу керек. Қалғандары мамандықты табу керек.
Дәрігер
Фабрика басшысы
Хатшы
Кітапханашы
Банк қызметкері
Сатушы
Мұғалім
Бухгалтер
Сварщик

**Сергіту сәті** «Би, билеу» - психолог соңынан би қимылдарын қайталап, оқушылар тізбекпен қайта қайталап билейді.

**«ЕҢ-ЕҢ ...» ойыны**

 Оқушылар 5 топқа тренингтің басында бөлініп отырады. Әр топқа парақшалар таратылады. Ол парақшаларда келесі жазулар болады:

-ең жасыл мамандықтар;

-ең ақшалы мамандықтар;

-ең таза мамандықтар;

-ең көңілді мамандықтар;

-ең тәтті мамандықтар

2-3 минуттың ішінде топтың ішінде ақылдасып мамандықтардың тізіміін құру керек және де топтың мүшесі тізімдерімен таныстырып шығады.

**БЕЙНЕБАЯН «Әлем президенттері»**

* талқылау

**Рефлексия «Жағдаяттық сұрақтар».**

1. Сен өзіңе ұнаған мамандықты таңдадың, бірақ ол мамандыққа ата-анаң қарсы. Сен ол кезде не істер едің?

2. Ата-анаң саған бір мамандықты таңдап берді, бірақ ол мамандық саған ұнамады. сен ата-анаңның шешіміне қарсы боласың ба?

3. — Өзіңіз үшін қандай қорытынды жасадыңыз, ойландыратын жағдай болды ма? Болса не істер едіңіз?

*Психолог:* Рахмет, сендердің айтқан ой пікірлеріңе қарай, бүгінгі сабағымыз өте маңызды болды деп есептеймін.

«Жарқын болашақтың кепілі- жаныңа жақын кәсіп таңдау» демектей, қазіргі қарқынды дамып келе жатқан өзгермелі қоғамда өмір сүруге икемді, жеке басының, пайдасына қарай өзін өзі толық жүзеге асыруға дайын және бәсекеге қабілетті тұлға болуды талап етеді. Сондықтан да қазіргі кезден бастап,өз- өздеріңді, бір- бірлеріңді танып, өз қабілеттерің мен икемділіктеріңді дамытыңдар. Соған сәйкес болашақ мамандықтарыңды таңдаңдар.

Абыройлы, ақ ниет — адамдыққа сенемін!- дегендей ел сеніміне кіретін құрметті мамандық иесі боламын десеңіздер білім алуға барлық күш жігерлеріңді жұмсап, егеменді еліміздің ертеңі — болашақ маман иелері болуларыңызға шын жүректен тілектеспін